benxh/qysh-me-shqip-scrape-dataset huggingface dataset:
Qysh me i ditë 5 mënyra për të mbrojtur lëkurën tuaj nga dielli këtë verë?


				
			Kur  vjen puna për ta mbrojtur lëkurën duhet të tregoheni të kujdesshëm me kohë. Sidomos gjatë stinëve kur dielli është shumë i fortë. Fatkeqësisht, në lëkurë mund të krijohen shumë sëmundje që na rrezikojnë edhe jetën. Prandaj mësoni disa metoda si mund ta mbroni vetën.
1. Përdorni rregullisht krem dielli
Ekspozimi ndaj rrezatimit ultravjollcë (UV) është një nga faktorët kryesor që rrezikon lëkurën tuaj. Rrezet e diellit janë burimi kryesor i rrezeve UV, dhe një nga shkaktarët kryesor të kamcerit të lëkurës. Zgjedhja e kremit të duhur kundra diellit mund të duket më i vështirë sesa mendoni. Ekspertët rekomandojnë mbrojtjen nga dielli me krem SPF30 dhe me spektër të gjerë mbrojtje UVA / UVB. Aplikojeni kremin 30 minuta para se të dilni jashtë dhe të ri-aplikojeni çdo dy orë.
2. Vishni një kapelë
Përveç kremit të diellit, ka edhe artikuj veshjesh që ofrojnë mbrojtje. Vishni një kapelë, syze dielli ose këmishë.Mundësisht pantallona të gjata kur është e mundur, me matërial të lehtë. Veshja siguron mbrojtje shtesë nga dielli.
3. Qëndroni sa më shumë në hije
Kur jeni jashtë, kërkoni hijen sa më shumë që të jetë e mundur. Qëndrimi nën një pemë, tendë apo përdorimi i një ombrellë kufizon ekspozimin tuaj të drejtpërdrejtë në diell.
4. Shmangni diellin mes orareve 10 a.m. dhe 2 p.m.
Fuqia e rrezeve UV bazohet në faktorë të ndryshëm, përfshirë edhe oraret gjatë ditës kur ato janë më të forta. Orare të caktuara kanë rreze më të forta dhe më të rrezikshme diellore. Shmangni të qenit jashtë në diell midis orëve 10 të mëngjesit dhe 2 pasdite, kur rrezet e diellit janë më të forta.
5. Shmangni shtretërit për tan
Një studim i vitit 2014 vlerësoi se më shumë se 400,000 raste të kancerit të lëkurës lidhen me shtretërit e nxirjes artificiale. Prandaj për të mbrojtur lëkuren shmangni ata. Ekspertët gjithashtu inkurajojnë të gjithë që të ekzaminojnë rregullisht lëkurën tuaj nga koka tek këmbët, dhe nëse vëreni ndonjë rritje ose njollë anormale në lëkurën tuaj, të kontrolloni me mjekun tuaj. Kanceri i hershëm i lëkurës sa më shpejt të zbulohet, aq më i shërueshëm është.
Bledi Ylli – Dashuri


				
			Bledi Ylli – Dashuri
Ndodh që vjeshta vjen pa shi
Vijnë dhe dimëra pa dëborë.
Ka njerëz, mbushur dashuri
Siç ka të mjerë edhe të gjorë!
Siç ka të ndyrë e të paskrupullt
Disa cinikë, shpirtngushtë, fatkeq.
Që këtë botë e bëjnë të turbullt
Nuk gjendet Zot që und t’i ndreq!
Ata e bëjnë botën të hirtë,
Sepse kur lindim, pa përjashtim,
Dashurinë kemi në shpirt,
Jo si masë, por si burim…
Disa e japin pa kursyer
Atë që shpirtit na dhurohet.
Këta mjeranë si më të “vyer”
Ndoshta kanë frikë se u harxhohet!
Le të vijë çdo vjeshtë pa shi
Dimërat rresht të kenë veç diell.
Jepni njerëz dashuri
Mos e vdisni shpirtit, thellë!
Në rubrikën tonë “Poezi dashurie” përpopos poezisë Dashuri Bledi Ylli, mund të lexoni edhe shumë poezi të tjera. Ne sjellim poezi me tematika të ndryshme, shkruar nga autorë të ndryshëm që ju prekin me vargjet e tyre. Nëse dëshironi të na sygjeroni ndonjë poezi, ju ftojmë të na shkruani në emailin tonë info@dua.com. Ne i mirëpresim sygjerimet tuaja! Gjithashtu ju mund të lexoni në blogun tonë shkrime të tjera, përpos poezive, që prekin problematika nga më të ndryshmet.
Për më tepër, shfletoni dua.com si dhe shkarkoni në telefonin tuaj aplikacionin dua.com!
Qysh me u çlodhë me çaj kanelle?


				
			Është provuar se kanella, domethënë pluhuri i kanellës, vepron si një nxitës. Ajo konsumohet në rastet e lodhjes ekstreme.
Përgatitja:

2 filxhanë çaj me 15 ml ujë të ftohtë
dhe kanellë.

Ngroheni këtë përzierje për 15 minuta dhe më pas filtrojeni.
Dozimi:

4 gota në ditë (të nxehtë ose të ftohtë),
në orën 8.00, 11.00, 14.00 dhe 17.00 deri sa lodhja të zhduket.

Përfitime të tjera:
çaji i kanellës shërben edhe kundër çrregullimeve të tretjes dhe mungesës së oreksit.
Qysh me dite pse me perdor ene guri per gatim?


				
			A përdorni enë guri? Për ata që jane të apasionuar ndaj gatimit dhe jo vetëm e dinë mirë se sekreti i një gatimi të shkëlqyer janë enët e gatimit. Po, pikërisht ashtu. 
Para shumë kohësh vlerësoheshin shumë enët e bakrit, por tashmë enët e gurit kanë marrë më tepër vëmendje kohët e fundit.
Ja cilët janë disa vlera të enëve të gurit

Nga ana estetike, ngjyra gri dhe e zezë japin efekt më të pëlqyeshëm për syrin. Kanë peshë relativisht të lehtë.
SIpërfaqja e fortë e gurit ofron qëndrushëmri të lartë.
Materiali i brëndshëm i tiganit është jo-ngjitës, ndaj pastrohet lehtë.
Performanca në gatim është 3 herë më e mirë se tek materialet e tjera.
Materiali i gurtë duron nxehtësi të lartë, pa patur frikë se digjet apo thyhet si enët e qelqit.
Baza e tashë dhe e farkëtuar e aluminit, shpërndan njëtrajtësisht nxehtësinë.

Disa këshilla se si t’i përdorni një enë guri

Kur i pastroni enët e gurit e mira do të ishte të mos përdornit tel enësh ose grryes metalik.
Rekomandohet të shtoni një lugë vaji para cdo përdorimi të enëve të gurit, që të kenë performancë më të mirë.
Kur zjeni mish apo perime në një enë guri, hidheni kripën vetëm pasi uji të ketë valuar. Kjo sepse depozitat e kripës në pjesën e poshtme të enës mund të gërryejnë gurin.
Përdorni lugë druri për të përzjerë gjellën tuaj. Edhe pse enë prej guri, metali është gjithnjë një element goxha gërryes, ndaj mundohuni ta shmangni.

Me kujdesin e duhur dhe jo me shumë mundim, mund të keni enë jetëgjata të cilat do t’ju dhurojnë ushqime me shije fantastike.
Qysh me i largu njollat e verës së kuqe?


				
			Njollat e verës së kuqe janë disa nga njollat më të tmerrshme për tu larguar. Nëse keni veshur një këmishë apo fustan të ri në një darkë dhe e njollosni me verë të kuqe, disponimi juaj do të prishet. Nëse deri më tani keni menduar se vera e kuqe i shkatrron rrobat tuaja, nuk është ashtu. Ka disa metoda përmes të cilave mund t\’i largoni njollat e verës së kuqe. Ne po ju tregojmë tri prej tyre.
Përdorni krip
Për të filluar largimin e njollës nga vera e kuqe ju duhet krip. Mbuloni njollën me një shtresë të trashë të kripës dhe lejoni të qëndroj për 1 orë. Kripa do ta absorbojë verën e cila mund të largohet lehtë pas larjes në lavatriqe. Prandaj mos hezitoni ta përdoreni.
Shtoni qumsht për të zbutur njollat e verës së kuqe
Në mënyrë që pastrimi të bëhet i thellë zbrazni qumësht mbi njollë. Pas disa orësh pastroni në dorë apo në lavatriqe për të larguar erën. Do ta shihni që qumshiti do të bëjë efektin e vet.
Në fund vjen uthulla
Nëse nuk e keni provuar një nga metodat e propozuara më lartë, provoni uthullën. Zbrazni uthull mbi njollë dhe pastaj krijoni një pastë me sodë bikarboni dhe ujë. Vendoseni pastën mbi njollë, dhe futeni në lavatriqe pas 1 ore. Rezultati nuk do të mundojë.
Qysh me i ditë ushqimet që pastrojnë trupin nga nikotina?


				
			Duhanpirësit, mund ti ndihmojmë trupit të tyre përmes disa ushqimesh për të cilat mjekët thonë se pastron trupin sadopak nga nikotina.

Nikotina është substanca kimike që gjendet tek cigaret, përgjegjësese për varësinë ndaj duhanit.
Është një stimulant që bllokon nervat, qelizat gjë që çon në mosfunksionimin e tyre.
Bima e duhanit që prodhon nikotinë rrit rrahjet e zemrës dhe presionin e gjakut.
Këto janë ushqimet të cilat mund të iu ndihmojnë në pastrimin e trupit nga nikotina

Brokoli
Është i pasur në vitamina B5, C dhe D që janë përgjegjëse për të rregulluar shumë proçese në trupin e njeriut.Brokoli ndihmon në forcimin e metabolizmit dhe i mbron mushkritë tuaja nga toksinat.
Portokallet
Nikotina e zbras trupin nga vitamina C, ndërsa portokallet janë të mbushura me vitaminë C dhe rikthejnë ekulibrin.
Spinaqi
Spinaqi përmban acide fosile dhe Vitamin B9 që janë të njohura për largimin e nikotinës nga trupi.
Xhinxheri
Xhinxheri ndihmon në largimin e simptomave të padëshiruara të duhanit nga trupi. Gjithashtu redukton toksinat në gjak, që shkaktohen nga nikotina.
Limonat
Janë një armë e fuqishme për të luftuar nikotinën.Helmi i nikotinës rri në gjak për 3 ditë duke dëmtuar qelizat dhe sisitemin imunitar. Limoni ka fuqinë ti largojë këto efekte negative që lë nikotina në organizëm.
Karrotat
Konsumimi i rregullt i Karrotave ndihmon në marrjen e vitaminave A,C dhe K, të cilat i shkaktrron nikotina.
Shegët
Pirja e duhanit rrit rrahjet e zemrës, presionin e gjakut dhe duke konsumuar shegë qarkullimi i gjakut normalizohet.
Lakra jeshile
Sa më shumë lakër të gjelbër të konsumoni aq më të mbrojtur do jeni nga kanceri.
Qysh me dit si ndikon depresioni tek meshkujt?


				
			Qysh me dit si ndikon depresioni tek meshkujt? Meshkujt bien në depresion më shpesh se femrat gjatë shtatëzënisë së partnereve, për shkak se qysh atëherë fillojnë ti ndiejnë ndryshimet në relacionin me partnerin e tyre.
Faktor për distancim
Gruaja fillon të shpreh më shumë interesim për fëmijën e palindur dhe ky ndjehet i lënë anash, vërejnë ekspertë tjerë. Pas shtatëzënisë ndërkaq, të dy fillojnë të ndihen të lodhur, të pagjum dhe të stresuar.
Mirëpo, ata nuk reagojnë njesoj ndaj ndryshimeve e as ndaj ndjenjave që përjetojnë.
Si ndikon depresioni tek meshkujt?
Në depresion meshkujt duken shumë më nervoz, ndërkohë që femrat duken të pikëlluara. Kjo është deklarata që Burgess ia ka bërë BBC-së.
Ai  ka shpjeguar se shtimi i konsumimit të alkoolit, tradhëtitë martesore apo kthimi tek medikamentet qetësuese janë të gjitha shenja të depresionit që manifestojnë prindërit meshkuj.
Hulumtimi po ashtu shpalos se edhe fëmija mund t’i ndiejnë pasojat e depresioneve post natale të prindërve.
Kjo vërehet sidomos tek fëmijët meshkuj, por shenjat tek fëmijët vërehen tek ata në moshën 11 vjeçare.
Përfundim
Depresioni është dhimbje e madhe dhe është thuajse e pamundur që i njejti të kaloj pa ndihmën profesionale, në veçanti të këshillave profesionale konstatohet në studim.
Me rëndësi është që ndihma të kërkohet në kohë, para se të jetë tepër vonë dhe para se të çrregullohen raportet në familje apo t’i shkurtohet lumturia anëtarëve të tjerë të familjes.
5 kuriozitete qe nuk i dinit per gjuhen e shenjave


				
			Gjuhët e folura janë komplekse dhe kërkojnë vite praktikë për t’i folur rrjedhshëm. Mirëpo a keni informacione për gjuhën e shenjave? Gjuhët e shenjave, ashtu si gjuhët e folura, kanë rregulla gramatikore, ritme dhe ndryshojnë nga një gjuhë në tjetrën.
Këtu po ju rendisim 5 fakte që mund të mos i keni ditur për gjuhën e shenjave.
1. Shprehjet e fytyrës luajnë një rol të rëndësishëm
Edhe pse shumë individë të shurdhër flasin me duart e tyre, shprehjet e fytyrës për ta luajnë një rol thelbësor në komunikim. Kur dëgjoni njerëzit të përdorin gjuhën e folur, ritmi dhe toni janë të pranishëm ndërsa flasin.
Në gjuhën e shenjave, shprehjet e fytyrës shënojnë ritmin dhe tonin. Thënë kështu, personi që \’dëgjon\’ në bisedë duhet të shikojë edhe gojën e atij që flet me shenja.
2. Vende të ndryshme kanë gjuhë shenjash të ndryshme
Gjuha e Shenjave Amerikane (ASL) nuk është gjuha e parë ose e vetme e shenjave që ekziston. ASL në fakt ka rrënjë në gjuhën më të vjetër të shenjave franceze (FSL). Sot, ka shumë gjuhë shenjash, dhe secila ka dallime nga njëra-tjetra. 
Ashtu si gjuha e folur, gjuhët e shenjave u zhvilluan brenda grupeve të ndryshme të njerëzve në të gjithë globin. Kjo më vonë rezultoi në gjuhë të shumta në vend të një gjuhe universale shenjash.
3. Gjuha e shenjave nuk e pasqyron gjuhën e folur
Ndërsa anglishtja amerikane dhe ajo britanike janë të ngjashme në shumë mënyra, ASL dhe British Sign Language (BSL) janë shumë të ndryshme. Ky është një rezultat i gjuhëve të shenjave që zhvillohen brenda bashkësive të shurdhër, të ndara nga gjuha e folur. 
Në fakt, ASL është më e ngjashme me FSL sesa BSL.
4. Gramatika e gjuhëve të shenjave ndryshon nga gjuhët e folura
Gjuha e shenjave ka rregulla gramatikore më shumë sesa thjesht lëvizjet e duarve. Këto rregulla jo gjithmonë janë paralele me gjuhën e folur. 
Pozicioni i vetullave, pozicioni i syrit, lëvizjet e bëra me duar dhe ku shfaqen shenjat në lidhje me trupin, të gjitha ndikojnë në gjuhë. Gramatika e pasaktë rezulton në konfuzion, ashtu si gjuha e folur.
5. Bebet mësojnë gjuhën e shenjave ashtu si bëjnë më gjuhën e folur
Nëse keni qenë rreth një foshnje që mëson të flasë, e dini se zakonisht fillojnë të flasin pa u kuptuar, por e zhvillojnë gjuhën me kalimin e kohës. 
Foshnjat që rriten në një shtëpi ku familjarët e flasin gjuhën e shenjave zhvillojnë aftësi gjuhësore në të njëjtën mënyrë. 
Ashtu si gjuha e folur, bebet do fillojnë me shenja të thjeshta e pak konfuze derisa ta përvetësojnë komplet gjuhën e shenjave.
Cilat ushqime janë të mira për trurin?


				
			A e dini cilat ushqime na bëjnë mirë për trurin? Ne gjithmonë jemi të prirur të kërkojmë se cilat ushqime kanë më shumë vitamina dhe na bëjnë mirë për shëndetin tonë fizik. Mirëpo ka disa ushqime dhe vitamina që duhet t’i marrim në mënyrë që t’i bëjmë mirë trurit tonë. Më poshtë po përmendim disa prej tyre që e ushqejnë trurin dhe na ndihmojmë të kemi kujtesë apo mbamendje më të mirë.
Arra
Acidet yndyrore omega-3, që gjenden me shumicë tek arrat zhvillojnë trurin, përmirësojnë kujtesën dhe procese të tjera. Arrat luftojnë depresionin. Kane vlera te medha ushqyese: Arrat përmbajnë proteina, vitamina, acide yndyrore omega 3 lecitinë dhe yndyrna të shëndetshme.
Boronica
Ato janë të njohura si antioksidantët kryesorë. Një hulumtim me persona të moshuar vërtetoi se konsumimi i përditshëm i boronicave për 12 javë përmirëson kujtesën.
Çokolladë e zezë
Konsumimi i rregullt i çokollatës mund t’jua ndihmojë trurin të mos ketë probleme të dobësimit të aftësive kognitive, sipas një hulumtimi nga shkencëtarët italianë.
Kafe
Konsumimi i rregullt i kafesë pengon shfaqjen e dëmtimeve të cilat i shkakton kolesteroli dhe njëkohësisht zvogëlon rrezikun për paraqitjen e demencës.
Brokoli
Pavarësisht si përgatitet, prapë do të përmirësojë mprehtësinë e mendjes tuaj. Brokoli përmban vitaminën K, e cila gjendet në sasi më të vogël edhe në boronica, që forcon aftësitë kognitive.
Peshku 
Këtu efektin kryesor e ka vaji i peshkut. Mendohet se omega-3 që gjendet me shumicë në vajin e peshkut luan rol në rigjenerimin e qelizave të trurit.
Veza
Veza përmban sasi të larta të kolinës që luan një rol në zhvillimin e qelizave burimore të memories. Prandaj konsumimi i rregullt i vezës i ndihmon trurit tonë.
Qysh me rrit IQ-ne – Koeficientin e Inteligjences?


				
			Testet e IQ-se, apo ne shqip testet e inteligjences, jane krijuar per te testuar inteligjencen tuaj e jo per te testuar diturine. Eshte vertetuar shkencerisht se koefiçienti i inteligjences te njeriu edhe mund te rritet.

Me poshte do t’ju sjellim disa keshilla te vogla qe mund t’ju ndihmojne ne kete drejtim:
Mundesojini vetes edukim sa me cilesor
Duke qene se gjenet caktojne 80% te inteligjences suaj, edukimi ka rendesine e vet dhe vjen menjehere ne rend te dyte. Krijoni hobi si leximi, zgjidhja e problemeve logjike, mbushja e fjalekryqeve, zgjidhja e sudokut, etj. Bejeni shprehi qe te mesoni çdo dite nga nje gje te re.
Ushqehuni si personat e mencur per nje IQ te larte
Nje diete e balancuar ndihmon ne stabilizimin e trurit, gje qe ju ndihmon te mendoni ne menyre me eficiente. 
Llojet e caktuara te ushqimit kane ndikim te madh ne rritjen e kapacitetit te trurit, disa prej tyre: peshku, i cili rrit shpejtesine e valeve dhe sinjaleve te trurit, dhe kafeina, e cila shpejton synapset dhe zhvillon memorien afatshkurter.
Ngopuni me gjume
Gjumi ze vend te rendesishem sa i perket zhvillimit te inteligjences. Studimet kane treguar se truri vazhdon te jete mjaft aktiv edhe gjate kohes kur fleni. 
Mundohuni qe te fleni çdo nate 7 deri 8 ore qe t’i jepni kohe trurit tuaj te freskohet dhe ti organizoj gjerat qe ju kane ndodhur gjate dites.
Limitoni konsumin e alkoolit dhe oksidanteve tjere
Ndjenja e adrenalines qe e ndjeni gjate pirjes se alkoolit vjen si rezultat i vdekjes se qelizave te trurit  te cilat nuk riprodhohen me.
Lindni nje bebe per nje IQ te larte
Fatkeqesisht kjo nuk mund t’i ndihmoj meshkujt. Studimet kane treguar se perceptimi i nje femre, memoria, aftesia per te bere disa gjera te ndryshme ne te njejten kohe, dhe kapaciteti per te mesuar gjera me shpejte rritet gjate shtatezanise dhe pas lindjes se femijes. 
Hormoni oksitocin, i cili qarkullon neper tru gjate shtatezanise ka efekt te madh ne zgjidhjen e problemeve, gje qe eshte çelesi kryesor sa i perket koefiçientit te inteligjences.
Degjoni muzike klasike
Studime te shumta kane dhene rezultate te qarta se kapaciteti i trurit rritet nese kaloni mesatarisht 10 deri 15 minuta ne dite duke degjuar muzike klasike. Kjo sepse impulset ne fijet nervore mbeshteten ne ritem dhe koordinim kohor. 
Sidoqofte, efekti i ashtuquajtur Mozart Efekt eshte mjaft kontrovers dhe le vend per diskutim.Pra, nese degjoni muzike klasike ndoshta nuk do te beheni gjeni, por do te kete efekt ne rritjen e koeficientin e inteligjences.
Se fundmi, mund te vizitoni faqen Lumosity e cila permban lojera interesante per trajnimin e trurit.
Qysh me përgatit sallatë me ullinjë, limona dhe presh?


				
			
Sallatë verore me ullinj, presh dhe limona nuk duhet te mungoj ne asnje vakt ne dimer ne shtepine e mamase sime, e cila i pregatit çdo vit vet ullinjte! Mund te pregatitet me limona, portokalle, ose nje kombinim i te dyjave.​
Vetem se nuk duhet te qendroj per shume kohe ne frigorifer duke qene se i humbet shija dhe preshi zbutet me teper se duhet.
Racione: 4 persona
Vështirësi: e thjeshtë

Përbërësit per sallatë verore me ullinj:

250gr ullinj
1 presh, i prere ne shirita te holle
1/2 limoni, i prere ne feta
rigon
vaj ulliri

​Përgatitja:
Ne nje tigan kaverdisim ne zjarr mesatar preshin me pak vaj ulliri derisa te zbutet dhe te marre ngjyre. Hedhim ne nje tas ullinjte, shtojme preshin, fetat e limonit, pak rigon dhe i perziejme te gjitha shume mire. Sallate e ruajme ne nje tas me kapak ne frigorifer dhe e konsumojme per maksimumi 3 dite. Kosto per 4 persona: 100 lek te reja.
Sahat kulla Prishtine


				
			Sahat kulla prishtine. Është e vendosur në pjesën historike të Prishtinës dhe e mbuluar me pluhurin e harresës.
Sahat Kulla është një nga monumentet më të rëndësishme të arkitekturës utilitare në kryeqytetin kosovar. Historia e kësaj kulle daton nga shekulli XIX-të, përkatësisht në gjysmën e dytë  të shekullit. Ka shumë fakte interesante rreth saj të cilat shumë pak persona i dinë.
Ora që tregonte kohën e lutjeve
Fasada e sahat kullës ka hapje të vogla harkore. Afër saj gjindet gjimanzi i qytetit dhe tashmë është e rrethuar me ndërtesa shumë më moderne. Vetëm Sahat Kulla prishtine dhe disa rrugica me kalldrëm që gjenden afër saj u japin banorëve shijen e Prishtinës së vjetër. Këtu nuk duhet të harrojmë as xhamitë e Prishtinës, Hamamin dhe Muzeun Etnologjik, për të cilat do të shkruajmë një ditë tjetër.
Këmbana që erdhi nga Turqia në Vushtrri e nga Vushtrria në Prishtinë
Historia e kullës me orë të Prishtinës lidhet me emrin e Jashar Pashë Gjinollit. Tejet interesant është rrugëtimi i kambanës së kësaj kulle. Kambana e vjetër e kullës është sjellë nga turqit gjatë luftërave të tyre në Moldavi dhe Vllahi. Atë e morën si plaçkë luftë dhe si të tillë e sollën në Vushtrri dhe e vunë në sahat kullën e atij qyteti.
Ndërsa me urdhrin e Jashar Pashës kambana është sjellë nga Vushtrria në Prishtinë. Kambana përmban një numër të madh të dekoreve, të ornamenteve të ngjashme më gjethet e ahut. Pavarësisht rrugëve të gjata të kaluara, kambana ishte në gjendje të mirë dhe nuk kishte dëmtime të mëdha. Në vitin 2001 asaj i është vjedhur mekanizmi i kambanës origjinale. Një vit më vonë, KFOR-i francez vendosi një mekanizëm elektronik që u dëmtua dhe nuk funksionon.
Qysh me gjetë një djalë në Kosovë?


				
			A e dini se edhe shqiptarët e kanë tashmë një aplikacion për takime online? Pra përgjigja e pyetjes qysh me gjetë një djalë në Kosovë është gati. Bëhet fjalë për aplikacionin dua.com. Shqiptarët, si shumica e të rinjve në botë i përdorin këto aplikacione.
Këtë aplikacion mund ta shkarkoni në App Store dhe Play Store. Falë filtrit të lokacionit dua ju mundëson të kërkoni një partner në Kosovë mirëpo edhe një shqiptar kudo që ju preferoni në botë. Duke përdorur këtë vegël të aplikacionit ju zgjidhni shqiptarët e cilitdo vend që doni t’i takoni. Të Prishtinës, Tiranës, Berlinit apo Londrës.




Kësisoj mund  të kontaktoni me ta, krijoni lidhje apo miqësie. Përveç pjesës për takime, dua do të ketë edhe dy fusha të tjera që janë Help dhe Biz. Platforma dua.com ju mban të informuar për veprimtarinë e vet në rrjetet sociale si Facebook, Instagram dhe Twitter. Më shumë për dua mund të mësoni duke vizituar uebfaqen e kësaj platforme por edhe blogun. Të gjitha këto do i dedikohen një synimi të vetëm, për të sjellë sa më afër shqiptarët, përmes dashurisë, ndihmës dhe biznesit.
Shfrytëzoni mirë të gjitha mundësitë që dua.com i ofron
Si aplikacion për bashkimin e shqiptarëve dua.com përmbanë disa opsione mjaftë interesante. Edhe pse për momentin është në dispozicion vetëm fusha e dashurisë, dua love, në të ardhmen do të jetë e çasshëm edhe dua biz e dua help. Filtri i lokacionit është një nga veçoritë kryesore që ky aplikacion ofron. Përveç që mund t’i shihni përdoruesit që ndodhen afër jush me dua.com ju mund të ‘fluturoni’ edhe në një lokacion tjetër. Këtë mund ta bëni duke zgjedhur tek lokacioni se shqiptarët e cilido qytet. Kështu mund të kërkoni në Paris, New York, Londër apo kudo që të dëshironi, me lehtësi. Për çdo paqartësi e keni edhe udhëzuesin e përdorimit brenda aplikacionit.
Kalaja e Novoberdes


				
			Kalaja e Novoberdes daton në shekullin e 14të. Gojëdhënat për këto treva e tregojnë lashtësinë e qytetërimit dhe jetës në këto anë.
Novobërda ndodhet rreth 40 km në lindje të kryeqytetit të Kosovës, Prishtinës. Thënë shkurtë, Novobërda është vendi i duhur për tu arratisur për një vikend të qetë afër Prishtinës por fare larg zhurmës së qytetit. Përkundrazi shumë afër qetësisë e antikitetit. Nëse qëndroni në Novobërdë do të mësoni shumë për historinë e popullit tonë.
Kalaja nga e cila shihen katër komuna
Perandoria Bizantine kishte vendosur që të ngrinte një kala nga ku mund të shiheshin si në pëllëmbë të dorës 130 hektarët. Këta hektarë që tani janë shpallur zonë e mbrojtur. Nga Kalaja e Novoberdes mund të sodisësh hyrjet e katër komunave të mëdha: Prishtinës, Lipjanit, Kamenicës si dhe Gjilanit.
Pozita strategjike e ka bërë këtë kala të jetë e rëndësishme si pikë, në kohën e perandorive e pushtimeve për territore.
Gjurmët e Perandorisë Romake e Bizantine, i gjen pak metra nga kalaja. Aty ku gjenden muret e një ndërtese katedrale, të cilës vetëm muret i kanë shpëtuar. Rruga gjarpërore rreth kodrës së Kalasë është e asfaltuar. Këtë investim e ka bërë Bashkimi Europian. Kalaja e Novobërdës renditet si njëra nga lokalitet më të rëndësishme historike të Kosovës.
Mikëpritja shqiptare ndihet në Novobërdë
Për shkak të asaj bukurie natyore që  e karakterizon dhe vlerës historike që ka, Novobërda po tërheqë viteve të fundit shumë vizitorë.  Jo shumë larg malit ku ngrihet Kalaja e Novoberdes janë ndërtuar dhjetra vila të vogla dhe shtëpi malore që po zhvillojnë turizmin në këto anë. Aty në afërsi janë hapur edhe disa restorante kryefjala e të cilave është ushqimi tradicional shqiptar. Ajo çka i bie në sy çdo turisti të këtyre anëve janë çmimet ë arsyeshme të kësaj zone.
Për të pasur kohë ta njihni mirë Novobërdën dhe historinë e saj bashkë me Kalanë mjafton të kaloni një vikend atje. Ju do të relaksoheni në ajrin e pastër dhe do të mësoni shumë gjëra të reja. Mos ta harrojmë këtu shijen e ushqimit të pjekur në furrën e druve.  Mirëpo edhe qetësinë që e karakterizon këtë rajon që është i përshtatshëm për vizitë në çdo stinë të vitit.